AksaraLLM/aksara-bahasa-daerah-v1 huggingface dataset:
Nyuh (Cocos nucifera) inggih punika silih tunggil soroh woh-wohan sané wénten akéh pisan ring nusa Bali. Nyuh punika silih tunggil kaluwarga ring marga Cocos saking suku arén-arénan utawi Arecaceae. Nyuh dados kaanggén sanganan utawi jaja. Tiosan punika, nyuh prasida kaanggén sarana upacara olih krama Bali minakadi ring banten. Yéh nyuhnyané dados kainem anggén nyegerang raga, daging nyuhnyané dados kaanggén ajeng-ajengan miwah dados kaanggén ngaé lengis. Wénten akéh pah-pahan nyuh, minakadi:

 bungsil (woh nyuh sané cenik),
 bungkak, klungah, semambuh, kuud (woh nyuh sané nguda).

Lianan tekén nika nyuh taler mawiguna antuk krama Baliné krana makasami pah-pahan nyuhé maguna pisan, sakadi daging nyuh wiadin dados kaanggén lengis taler dados ngicalang gelem ring ragane, kulit nyuhé utawi sambuk dados kaanggén sarana ri kala ngelaksanayang upakara bhuta yadnya (mecaru), daging nyuh sané alit utawi tombong dados kaajeng tur rasannyané manis pisan, kayu nyuhé dados kanggén mangawe umah tur bangunan sané lianan, don nyuh sané nguda dados kaanggon lakar majejaitan ring banten, don nyuh sané wayah dados kabakar tur kanggén api antuk maratengan.

Don
Don nyuh sané nguda keanggén upakara ring sajebag wewidangan Asia Kelod-Kangin, ring Bali nentén sané nguda kemanten keanggén taler kewantasin soang-soang, sinunggil:
Busung punika don nyuh sané nguda
Slepan punika don nyuh sané wayah
Danyuh punika don nyuh sané tuh

Soroh

Mawit taksonomi ipun, nyuh wantah masoroh asiki Cocos nucifera, menawi varietas ipun ring Bali kocap akéh, kawiguna ipun taler pada matiosan, inggih puniki soroh nyuh upakara ring Bali miwah cecirén ipun:
 Nyuh bulan; kulit woh nguda nganti wayah nyané mawarna kuning masawang putih, wentuk ipun lonjong;
 Nyuh gadang; kulit woh nyané mawarna gadang wénten masawang soklat menawi ring bongkol tapuk woh nyané wénten warna barak; cecirén inucap wantah kacingak ri kala marupa kelungah nganti kuwud, manados nyuh pinih ageng riantara nyuh tiosan;

 Nyuh gading; kulit woh nguda nganti atenga wayah nyané mawarna kudrang masawang kuning;
 Nyuh gadang; kulit woh nguda nganti atenga wayah nyané mawarna gadang;
 Nyuh sudamala; cecirén ring batang sekar setata wénten wentukan marupa jengger ayam sané tuh. Ring arence sekar nyuh sareng woh nyané utawi durung manados woh, pacang kacingak akéh wentukan inucap. Punika prasida kacingak saking metén;
 Nyuh bojog; ceciren sambuk nyané maserat alus, asapunika nénten kaprasida ngarereh uat ipun. Samian sambuk nyané mawarna klau;
 Nyuh surya; kulit woh nguda nganti atenga wayah nyané mawarna bang mawang kuning.
 Nyuh rangda; cecirén inucap don nyané minutupin wit nyané, kacingak sekadi rambut rangda, kautama don miwah danyuh nyané akéh magelan

Pustaka

Pranala jaba
  Informasi mengenai kelapa
  Coconut Time Line
  Cocos nucifera L.

Woh-wohan
Népal (Basa Népal: नेपाल) wiadin aji resmi Républik Démokratis Fédéral Népal (Basa Népal: सङ्घीय लोकतान्त्रिक गणतन्त्र नेपाल Saṅghīya Lokatāntrik Gaṇatantra Nepāl) ento negara di Asia kelod. Pahané Népal paling gedé matongos di Gunung Himalaya. Liu kramanné 26,4 yuta diri tur linggahné 147.181 km2. Ibukotan Népal ento Kathmandu. Basa resmi Népal ento basa Népal, wiadin Népali.

Pustaka
Ida Ayu Oka Rusmini utawi kasub mapesengan Oka Rusmini () inggih punika silih tunggil pangawi saking Bali. Seneng nyurat saking SMPN. Ritatkala ida SMA, Ida sangkan akéh nyurat. Ida ngamedalang makudang-kudang satua cutet miwah satua masambung sané wénten ring lembar anak-anak Bali Post. Kasenengan Ida nyurat nglimbak ri tatkala Ida ngranjing ring Fakultas Sastra, Univérsitas Udayana, Denpasar. Tiosan saking Bali Post, média sané nyobyahang kria sastra Oka sakadi Kompas, Koran Tempo, Femina, Matra, Kalam, Horison, miwah Ulumul Quran. Pupulan puisi sané kapertama mamurda Monolog Pohon dugas 1997.

Pendidikan 
 SMP 1 Dénpasar
 SMA Negeri 2 Dénpasar
 S1 Jurusan Sastra Indonésia, Fakultas Sastra, Universitas Udayana

Sesuratan

Puisi 
 Antologi Doa Bali Tercinta (1983),
 Antologi Rindu Anak Mendulang Kasih (1987),
 Antologi Perjalanan Malam (1991),
 Antologi Ambang (1992),
 Antologi Teh Ginseng (1993),
 Antologi Puisi Wanita Penyair Indonésia dan Dunia Ibu, Antologi Cerpen Wanita Cerpenis Indonésia,
 Antologi Negeri Bayang-Bayang (1996),
 Antologi Mimbar Penyair Abad 21 (1996),
 Monolog Pohon (Buku Kumpulan Puisi, 1997),

Satua cutet 
 "Monolog Pohon" (1997)
 "Putu Menolong Tuhan", satua cutet terbaik majalah Femina warsa 1994
 "Pemahat Abad", satua cutet terpilih sebagai cerpen terbaik periode 1990-2000 majalah sastra Horison.
 "Sagra" (2001), pupulan satua cutet pemenang kapertama cerita bersambung terbaik warsa 1998
 Tarian Bumi" (Novel, 2000), sané sampun kawedhar anggén basa Inggris mamurda Earth Dance miwah basa Jerman, Erdentanz (2007)
 "Kenanga" (Novel, 2003)
 "Patiwangi" (2003),
 "Warna Kita" (2007),
 "Pandora" (Antologi Puisi, Grasindo, Méi 2008)
 "Tempurung" (2010)
 "Akar Pule" (2012)
 "Saiban''' (2014)
 "Men Coblong" (2019)
 "Koplak" (2019)

 Publikasi 
 
 Utan Kayu: Tafseer in Games (1998)
 Bali: The Morning After (Australia, 2000)
 
 
 
 
 Boxwood (2003)
 
 
 
 
 
 
 
 
 Color We (2007)
 The Century Carver'' (2009)

Pustaka 

Alumni SMA Negeri 2 Dénpasar
Tokoh Bali
Pangawi Sastra Bali
Oméd-Omédan wantah pinaka dresta sané ketah kamargiang ring Banjar Kaja, Désa Sesetan, Dénpasar Selatan, Kota Dénpasar, Bali. Tetamian budaya puniki saking lelingsir désa irika. Drestané puniki ketah kamargiang ri kalaning rahina ngembak geni, sané nyarengang kakepah dados dasaan yowana. Tetamian budaya marupa oméd-omédan sané kalaksanayang ring Banjar Kaja Désa Sesetan setata kadulurin antuk nglaksanayang pangubaktian saha kalanturang antuk ida sesuhunan sané marupa barong bangkal tedun napak pertiwi. Ri kalaning Ida sesuhunan tedun, krama raris ngicen galah saha nyayagayang genah majeng pamargin oméd-omédan nyihnayang pangawit pamargin drestané puniki. Tetabuhan bleganjur sayan ngramianin pamargin oméd-omédan. Sasampuné kalih daha truna sané kausung sareng truna tiosan sampun pada nampek, daha truna sané kausung magelut saha kasiram antuk toya. Samian masuryak girang, ngawinang pamargin omed-omedan sayan ramia.

Pustaka

Dresta
Oné Direction inggih punika silih tunggil grup pagending ring Inggris-Irlandia tur magenah ring London. Ring grup punika wénten petang diri pagending, inggih punika Niall Horan, Liam Payne, Harry Styles, Louis Tomlinson, miwah Zayn Malik, nanging ring warsa 2015, Zayn Malik medal saking grup punika. Oné Direction kasub ring dura negara krana nyobyahang limang album Oné Direction, minakadi Up All Night (2011), Take Me Home (2012), Midnight Memories (2013), Four (2014), miwah Madé in the A.M. (2015). Grup punika sampun akéh ngamolihang penghargaan, inggih punika nem Brit Awards, pat MTV Video Music Award, solas MTV Europe Music Awards, pitu American Music Awards, miwah ulu likur Teen Choice Awards. Ring warsa 2012, Oné Direction ngamolihang $50 tur kadadosang Top New Artist olih Billboard ring warsa 2012. Ring warsa 2013 Oné Direction kadadosang Global Recording Artist of 2013 olih International Federation of the Phonographic Industry. Oné Direction kadadosang grup sané pinih pertama ring lelintihan Billboard 200 AS sané madué petang album tur album sané kapertama wénten ring posisi nomer pertama. Album grup punika sané ketiga, Midnight Memories kadadosang album sané pinih akéh kaadol ring warsa 2013. Ring warsa 2014, Oné Direction kadadosang Artist of The Year olih Billboard. Ring warsa 2017 grup puniki sampun ngadol 50 yuta rekaman ring sajebag jagaté.

Diskografi 

 Up All Night (2011) 
 Take Me Home (2012)
 Midnight Memories (2013)
 Four (2014)
 Madé in the A.M. (2015)

Filmografi

Tur musik

Headlining
Up All Night Tour (2011–12)
Take Me Home Tour (2013)
Where We Are Tour (2014)
On the Road Again Tour (2015)

Opening act
X Factor Tour 2011 (2011)
Better with U Tour  (2012)

Publikasi 
One Direction: Forever Young, HarperCollins (17 February 2011) 
One Direction: The Official Annual 2012, HarperCollins (1 Séptémber 2011) 
Dare to Dream: Life as One Direction, HarperCollins (15 Séptémber 2011) 
One Direction: Where We Are: Our Band, Our Story: 100% Official, HarperCollins (19 November 2013) 
One Direction: Who We Are: Our Official Autobiography, HarperCollins (25 Séptémber 2014)

Pustaka 

One Direction
Oné Punch Man (basa Jepang: ワンパンマン Wanpanman) inggih punika silih tunggil séri animé sané nyaritayang indik ksatrya sané mawasta Saitama. Oné Punch Man karipta olih panyurat saking Jepang sané kapungkusan ONE. Karangan puniki kāpus ngawit ring warsa 2009. Sérial puniki gelis ketah ring parajanané asapunika taler sida nincap kantos 7,9 yuta pamiarsa ring bulan Juni warsa 2012. Oné Punch Man inggih punika marupa ringkesan kruna wanpanchi (Oné Punch) sané masuksma asiki puh-puhan.

Silih tunggil kadwiriptayang ka séri digitalnyané, kagambarang olih Yusuké Murata, ngawit kadartayang ring situs Wéb Komédi Langsung Jumpa Shuéisha ring warsa 2012. Adiyaya-adiyaya punika kapupulang dados siki miwah kacétak ring daging buku tankōbon, buku punika madué roras kanda sané kadartayang ring tanggal 2 Désémber 2016. Vis Média madué pangraksa antuk kadwiriptayang mantuka ring sérial mabasa Inggris ring majalah digital Weekly Shonén Jump.

Saduran carita puniki katerima ring Télépisi Animé olih Madhouse sané kasolahang ring Jepang sawetara bulan Oktober nyantos Desémber warsa 2015. Punika kapungkusang ring basa Inggris sapanjang masa ping kalih sané karancanain kawedarang. Ring tanggal 25 Séptémber 2017, kawedarang wantah sang sané ngaripta pacang nguwahang riptanyané ping kalih pamucuknyané.

Pustaka

One Punch Man
Ostrali (Basa Inggris: Australia) inggih punika silih tunggil negara ring benua Oséania.

Pustaka

Cingak masih 

 Transportasi ring Ostrali
 Lis negara ring gumi
 Lis pulau ring Ostrali
 Lis kota ring Ostrali
 Negara wagian miwah wawengkon ring Ostrali

Negara
Oséania
Pacah inggih punika silih tunggil sarwan bunga sané wénten ring Bali. Bunga puniki madué makudang-kudang soroh warna inggih punika putih, barak miwah ungu. Pacar katahnyané katanem ring carik mawinan bunga puniki énggal mentik yéning wijinnyané kasambehan ring tongos sané akéh madué tetoyan mikadi wewidangan Bali Timur miwah Bali Utara. Pacah mabuat pisan majeng ring krama Baliné utamannyané kaanggén ri tatkala makarya canang. Nuju rahinan gedé umpami Purnama, Tilem, Galungan miwah Kuningan ring Bali harganyané yakti nincap yéning numbas ring peken utawi warung kirang langkung ngantos tigang dasa tali rupiah per kilonyané.

Suratan 

Pacah
Pacah
Padang (Aksara Bali: ᬧᬤᬂ) inggih punika ibukota propinsi Sumatra Barat, sané magenah ring pasih kauh Pulau Sumatra. Jimbarnyané kirang langkung 694,96 km², akeh kramannyané 927.168 jadma. Padang inggih punika kota utama sané dados panglimbak wewidangan metropolitan Palapa.

Pamréntahan

Wali Kota

Déwan Perwakilan

Kecamatan

Kesehatan

Rumah Sakit

Pustaka

Pranala jaba 
  Situs Resmi Pamréntahan Kota Padang
  Situs Resmi BPS Kota Padang 
  Situs Resmi Pamréntahan Propinsi Sumatra Barat 
  Situs Resmi BPS Propinsi Sumatra Barat 

Kota Padang
Padang
Padang
Ibukota ring Indonésia
Sumatra Barat
Pajeng inggih punika sarana sané kaanggén ri kala sabeh. Pajeng puniki malakar saking plastik tur makudang-kudang warna. Pajeng madaging genah ngisiang pajengnyané punika sané kaadanin katik pajeng. Pajeng taler dados kaanggén ri kala masan panes krana ngidayang ngilidin awaknyané saking sunaran matan ainyané. Ketahnyané pajeng punika kaadol ring pasar.

Galeri

Pustaka
Pakistan utawi Républik Islam Pakistan inggih punika negari ring Asia kidul. Pakistan inggih punika negari sané kramannyané paling akéh ring jagaté ka-6. Kramannyané kirang-langkung 212.742.631 diri. Jimbarnyané 881.913 km2, inggihnyané negari paling ageng ring jagaté sané ka-33. Pakistan kailehin olih Cino, India, Iran, Afganistan miwah Samudra Hindia. Ibukotan Pakistan inggih punika Islamabad.

Pustaka
 

Negara
Pakistan
Panci inggih punika sarana maratengan sané malakar aji logam sekadi aluminium, baja, utawi sané lianan. Panci puniki mawentuk bunter tur cenik ring betén panciné punika. Panci ngelah genah sané kaanggén ngisiang apang tusing kena panes, wénten sané ngelah genah asiki antuk ngisiang, wénten sané ngelah dadua génah ngisiang apang aluh ngisiang miwah ngangkat panciné. Panci ketahnyané kaanggén meratengan sakadi ngaé jukut, miwah ngemanesang yeh.

Pustaka

Prabot
Pandan inggih punika silih tunggil soroh taru-taruan. Don pandannyané mawarna gadang. Pandan madué kalih soroh. Sané kapertama wénten pandan sané madui tur donnyané lumbang-lumbang. Yéning punyannyané sampun tegeh tur donnyané akéh raris kaalap. Ring wewidangan Bukit, don pandan puniki duinnyané kaicalang lantas kajemuh ngantos warnannyané manados kuning. Wus punika, kaulat tur prasida kadadosang tikeh. Tikeh kaanggén ri tatkala negak utawi malinggih taler tatakan banten ring upakara adat Jagat Balinnyané. Soroh don pandan sané lianan nénten madué dui tur donnyané gelesang. Don pandan soroh puniki dados kaanggén campuhan ri tatkala makarya ajengan sakadi jaja Bali utawi inem-ineman sakadi kolek. Sané lianan, taler kairis tur kagenahang ring baduur bunga ring canangnyané.

Pustaka

Tetanduran
Pandan Arum, inggih punika soroh taru sané dahat mautama kadadosang tamba. Pandan Arum punika maguna pisan kaanggén tamba minakadi lemah syaraf. Pandan Arum punika dahat mabuat pisan kaanggén tamba ri kalaning nénten seleg ngajeng taler pandan arum punika dados kawigunyang antuk kosmétik. Bantang pandan arum punika bunter tur macarang, donnyané asiki taler marupa sakadi pita, muncuknyané lanying, lantang donnyané kirang langkung 2 m, lumbangnyané kirang-langkung 10 m, madui ring betén unteng donnyané, taler mawarna gadang. Sekar ring pandan arum puniki ngrumpyuk, mawentuk bongkol, maumah kalih, bunga sané luh punia jeg-jeg, bakal buahnyané lima ngantos plekutus besik, mabenang sari patpat, lantang putiknyané 5–18 cm, taler mawarna putih. Woh ring pandan arum punika magantung, marupa sakadi bola, lumbangnyané 4–7 cm, kulitnyané mabulu, taler mawarna jingga. Ring Basa Latin pandan arum mawasta Pandanus amaryllifolius.

Pustaka 

Pandan Arum
Pangkung ring (basa Indonésia kabaos jurang) utawi tebing. Pangkung marupa batu utawi genah sané dalem kawangun antuk genah sané scupit miwah madaging telabah. Ring daerah Klungkung, toya pangkung nénten mawit saking klebutan ketahnyané toyannyané sané akedik punika mawit saking sisan toyan subak pangkung nénten setata madaging toya.

Suratan 

Genah
Pangkung
Pangawedar Indik Hak-Hak Azasi Manusia (basa Inggris: Universal Declaration of Human Rights) inggih punika silih tunggil pikamkam sané kahanannyané wantah ngicénin tetimbang turmaning kaambil olih Parisadha Umum Persatuan Bangsa-Bangsa (A/RES/217, pinanggal 10 Désémber 1948 ring Palais de Chaillot, Paris, Prancis).

Pasal 1 
"Makasami manusané kaembasin mahardika miwah pateh. Sajeroning kahanan miwah kuasa. Ida kanugrahin wiweka miwah budi. Pantaraning manusa mangdané paras-paros antuk masemetonan."

Pustaka
Panjer (aksara Bali: ᬧᬜ᭄ᬚ᭄ᬭᭂᬃ) inggih punika kelurahan sané wénten ring wewidangan Kecamatan Dénpasar Selatan, Kota Dénpasar, Provinsi Bali, Indonésia.

Pamréntahan

Administrasi 
 Lurah : I Madé Suryanata, SH
 Sekretaris Kelurahan : Ni Wayan Sukanami, SE 
 Kepala Seksi Bidang Pemerintahan Ketentraman dan Ketertiban Umum dan Kebersihan : I Nyoman Sudarma, SH 
 Kepala Seksi Pemberdayaan Masyarakat dan Kesejahteraan Rakyat : Ni Made Suryani, SE.

Kalurahan 
Wewidangan Kalurahan Panjer madué sia lingkungan utawi banjar dinas, inggih punika:

 Lingkungan Kangin
 Lingkungan Tegal Sari
 Lingkungan Celuk
 Lingkungan Manik Saga
 Lingkungan Kerta Sari
 Lingkungan Kaja
 Lingkungan Bekul
 Lingkungan Sasih
 Lingkungan Antap

Désa Adat 
Mawit adat ring Kalurahan Panjer punika kagenahin olih Désa Pakraman Panjer, pahan ipun pateh sekadi pahan ring lingkungan kalurahan nyané.

Démograpi
Krama Panjer nganti warsa 2016 kirang langkung 39.223 diri sané kabagi kalih 20.319 lanang miwah 18.904 istri miwah sex ratio 107.

Krama Panjer nganti Februari 2020 kirang langkung 19.862 diri sané kabagi kalih 10.186 lanang miwah 9.693 istri.
Kelurahan niki madue KK kirang langkung 5085 KK saking 14.777 anggota keluarga.

Pustaka

Pranala jaba 
  [Pamrentahan Propinsi Bali
  BPS Propinsi Bali
  Situs Pamrentahan Kota Dénpasar
  BPS Kota Dénpasar
  Situs Resmi Kelurahan Panjer
cutetan: URL dados kauahin/ilang. Yening URL nenten aktip, ngiring kaapus saking lis.

Kelurahan ring Bali
Kelurahan ring Kota Dénpasar
Dénpasar Selatan, Dénpasar
Pantai Gading inggih punika silih tunggil negari ring benoa Afrika. Negari puniki jimbarnyané 322,460 km² miwah akeh kramanyané kirang langkung 22,671,331 diri.

Pustaka
Pasih Melasti (aksara Bali: ᬧᬲᬶᬄᬫᭂᬮᬲ᭄ᬢᬶ) inggih punika silih tunggil pasih sané wénten ring Pulo Bali. Pasih Melasti magenah ring sisi kelod Pulo Baliné. Genahé puniki kasub pisan sawiréh biasné sané mawarna putih tur bersih pisan. Pasih Melasti ketahnyané anggéna ri tatkala kramané ngalaksanayang upakara Melasti, nyabran nyambrama Rahina Nyepi sané jagi kalaksanayang. Akéh para wisatawan lokal utawi wisatawan dura negara sané malancaran ring Pasih Melasti, krana wewidangannyané sané ngulangunin manah.

Pustaka 

Melasti
Papua Barat (aksara Bali: ᬧᬧᬸᬯᬩᬭᬢ᭄, utawi Papua Kauh, ᬧᬧᬸᬯᬓᭁᬄ) inggih punika silih tunggil propinsi ring Indonésia. Provinsi puniki maibukota ring Manokwari. Provinsi puniki jimbarnyané 99.671,63 km². Akeh kramanyané kirang langkung 1.368.092 diri.

Pamréntahan

Gubernur Papua Barat

Déwan Perwakilan

Wawengkon administratip

Seni miwah Budaya

Pustaka

Catetan

Katerangan 

Papua Barat
Propinsi ring Indonésia
Basita Paribasa inggih punika basa rerasmen wiadin panglengut basa. Kanggén panglengut basa sajeroning mabebaosan kalih magegonjakan, sajeroning basa pakraman wiadin basa pasawitrayan. Seosan ring punika, Sang Kawi sané sampun wibuhing Basa Basita, tan mari ngunggahang Basitha Paribasa puniki, sakadi Uperenga miwah Pralambang, sané makardi lengut kakawian punika.  Manut Tinggen Basita Paribasa punika teges ipun basa rinengga, punika dados rerasmén wiadin panglengut basa, ri kala mabebaosan kalih magegonjakan, taler anggén pasimakraman. Basa rinengga punika, sakadi piranti pacang ngamedalang dafing pakayunan kalih pangarsa, nganggé rerengan wiadin sesemon indik kahanan kalih laksanan jadma, sané kaimbangang ring laksana kalih kahanan barang wiadin buron. Sané ngranjing Basita Paribasa minakadi:

Basa Jumbuh 
Basa Jumbuh inggih punika kruna basa sané kasub kaangen olih sang sané madué abah jumbuh utawi nguni jun. Cecirennyane marupa kruna "madak", sakadi:
 "Meme jani mara ya sukat I Madé malayar ngreneb umahne.", "Madak ja tiang pang énggal sugih."
 "Pianak tiange belog, okan ragane wau ja dueg san ring sekolahan", "Madak, pianak tiange lulus ngrereh universitas!"

Bladbadan

Cecangkitan

Cecangkriman

Cecimpedan

Peparikan

Pepindan

Raos Ngempelin

Sasemon

Sesapan

Sesawangan

Sesonggan

Sesenggakan

Sesimbing

Sipta

Sloka

Tetingkesan

Wewangsalan

Pustaka

 
Basa Bali
Sastra
Partai Démokrasi Indonésia Perjuangan (basa Bali: Parté Démokrasi Indonésia Siyat) inggih punika parté politik ring Indonésia miwah parté Présidén Indonésia sané mangkin, Joko Widodo.

PDI-P kaadegang tur kapimpin olih Megawati Sukarnoputri, Présidén Indonésia saking warsa 2001 ngantos 2004, miwah pianak Sukarno, Présidén Indonésia sané kapertama.

Idéologi parténé inggih punika idéologi kiwa-tengah miwah kadasarin filosofi nasional Indonésia, inggihnyané Pancasila.

Pustaka 

D
Indonésia
Parthénon (basa Yunani kuna: Παρθενών; Yunani moderen: Παρθενώνας, Parthenónas) inggih punika kuil duk riin sané  magenah ring Akropolis ring tengah kota Athéna, Yunani. Parthénon inggih punika kuil anggén Déwi Athéna sané ngraksayang Kota Athéna. Parthénon ngawit kawangun duk warsa 447 SM, daweg Kota Athéna neked muncuk kajayaan. Kuil punika sampun jangkep duk warsa 438 SM. Parthénon inggih punika bangunan pinih mabuat sané kantun wénten saking masa Yunani kuna tur umpama pinih sempurna saking seni Yunani kuna. Parthénon mabuat pisan mawinan sampun dados cihna Yunani kuna, démokrasi Athéna, Kabudayaan Wétan tur silih tunggil monumén pinih mabuat ring jagaté. Anggén bangsa Athéna kuna, Parthénon inggih punika cihna nyanggra kadigjayan lawan Pérsia tur matur suksma ring déwa-déwi.

Pustaka
Patih Agung wiadin Mahapatih (Perdana Menteri) ento gelar kepala pamarintah ring nagara-nagara ané ngelah sistem pamarintahan parléméntér wiadin sémiprésidénsial. Ring nagara-nagara ané nuutin sistém parléméntér, Patih Agung ento dadi kepala nagara masih nanging ring nagara-nagara ané milu sistém sémiprésidénsial murdaning jagat ento Présidén, tusing Patih Agung yadiapin ané beneh Présidén ento bisa dadi tan pakuasa dogén.

Pustaka

Politik
Patung Liberty inggih punika silih tunggil patung raksasa sané ageng tur magenah ring Pulo Liberty, New York Harbor, Amérika Serikat. Patung punika kaicén olih negara Perancis majeng ring negara Amérika Serikat mangda kaanggén pinaka cihna ngaturang rahajeng rauh ring para tamiu wisatawanné sané rauh mrika duk abad ka-19. Patung Liberty karesmiang ring tanggal 28 Oktober warsa 1886 ri tatkala rahina wanti warsa negara Amérika Serikat sané kaping satus tur satmaka sarana ngrumaketang pasawitran kakalih negara punika. Sang sané ngaryanin patung punika mawasta Frederic Auguste Bartholdi miwah Gustave Eiffel (sané taler ngaryanin Menara Eiffel). Duk warsa 1984, Patung Liberty kasurat pinaka silih tunggil tetamian jagat UNESCO.

Pustaka
Paya (Indonésia: Paré) inggih punika silih tunggil soroh taru-taruan. Paya rasannyané pait. Paya dados kaanggén jukut. Punyan payané tumbuh marambat. Buah payané mawarna gadang tur madué kulit sané bergerigi. Ring tengah buah payané makéh misi biji. Wénten soroh paya sané nénten pait inggih punika paya lipi. Kawastanin paya lipi sawiréh rupannyané lantang-lantang sakadi lelipi. Paya lipi dados kaanggén jukut.

Pustaka

Paya
Payangan (aksara Bali: ᬧᬬᬗᬦ᭄) inggih punika silih tunggil kecamatan ring kabupatèn Gianyar, Provinsi Bali, Indonésia. Wawengkon kecamatan puniki linggahnyané 75,88 km².

Géograpi

Wates wewidangan
Wates wewidangan kecamatan puniki, inggih punika:

Pamréntahan

Wawengkon administratip 
Kecamatan Payangan madué 9 Kelurahan/Désa, inggih punika:
 Désa Bresela
 Désa Buahan
 Désa Buahan Kaja
 Désa Bukian
 Désa Kelusa
 Désa Kerta
 Désa Melinggih
 Désa Melinggih Kelod
 Désa Puhu

Pustaka

Suratan liané
  BPS Kabupatén Gianyar
  Prodeskel Binapemdes Kemendagri 
  Situs Resmi Kabupatén Gianyar

Payangan
Kecamatan ring Kabupatén Gianyar
Payangan, Gianyar
Payerbach inggih punika kota ring Niederösterreich, Austria. Payerbach jimbarnyané 17,66 km². Akéh kramanyané kirang langkung 2.133.
Pedungan (aksara Bali: ᬧᭂᬤᬸᬗᬦ᭄) inggih punika Kelurahan sané magenah ring wewidangan Kecamatan Dénpasar Selatan, Kota Dénpasar, Propinsi Bali, Indonésia.

Pamréntahan

Kalurahan 
Wewidangan Kalurahan Pedungan madué sia lingkungan utawi banjar dinas, inggih punika:

 Lingkungan Karang Suwung
 Lingkungan Pandé
 Lingkungan Kaja
 Lingkungan Menesa
 Lingkungan Puseh
 Lingkungan Sama
 Lingkungan Sawah
 Lingkungan Begawan
 Lingkungan Pitik
 Lingkungan Geladag
 Lingkungan Kepisah
 Lingkungan Dukuh Pesirahan
 Lingkungan Ambengan
 Lingkungan Pesanggaran

Désa Adat 
Mawit adat ring Kalurahan Pedungan punika kagenahin olih Désa Pakraman Pedungan, pahan ipun pateh sekadi pahan ring lingkungan kalurahan nyané.

Démograpi
Krama Pedungan nganti warsa 2016 kirang langkung 42.342 diri sané kabagi kalih 21.485 laki-laki miwah 20.857 perempuan antuk sex ratio 103.

Subak
Subak ring wewidangan kalurahan Pedungan wantah wénten satunggal, inggih punika Subak Kerdung, jangkep antuk pekaséh, prajuru, awig-awig, balé subak, pura subak miwah ulunsuwi. Wewengkon ipun sané mangkin manados ékowisata.

Pustaka

Pranala jaba 
  [Pamrentahan Propinsi Bali
  BPS Propinsi Bali
  Situs Pamrentahan Kota Dénpasar
  BPS Kota Dénpasar
  Situs Resmi Kelurahan Pedungan
cutetan: URL dados kauahin/ilang. Yening URL nenten aktip, ngiring kaapus saking lis.

Kelurahan ring Bali
Kelurahan ring Kota Dénpasar
Pekaseh inggih punika anak sané mangurusang pahpahan toya ring carik. Pemahpahan toya ring cariké nika kawastanin sistem Subak.  Pekaséh puniki taler dados pangupa diri sané kaanggén ring keidupan sawai-wai. Pekaséh puniki ngepahang toya antuk para petaniné ring carikné soang-soang.

Pustaka
Peken inggih punika genah kramanyané matatumbasan sarwa sarana sané kaanggén ring sadina-dina. Ring peken akéh kacunduk dagang-dagang sané maadolan. Wénten dagang jangan, jaja Bali, ulam, prabotan, lakar banten, woh-wohan, lakar basa miwah sané lianan. Ketahnyané krama Bali matumbasan ri tatkala semengan sadurung suryané mapajar. Yéning lakar matumbasan ring peken patut wikan matawahan sareng dagangnyané. Silih sinunggil peken sané kasub ring Bali mawasta Peken Badung sané magenah ring Kota Dénpasar.

Suratan 

Peken
Peken Kléwér inggih punika silih tunggil peken sané magenah ring wewidangan Surakarta, Provinsi Jawa Tengah. Peken punika nampek sareng genah Keraton Surakarta. Ring peken Kléwér akéh dagang alitan sané matumbasan tur jagi kaadol malih sawiréh peken punika kadadosang pusat ngadol batik sané pinih ageng ring wewidangan pulo Jawané. Akéh dagang ring peken punika ngantos 1.467 diri tur kagenahang ring 2.064 warung. Peken Kléwér kawangun duk tanggal 9 Juni warsa 1970 sané karesmiang olih bapak Présidén Soeharto.

Pustaka

Kléwér
Pekutatan (aksara Bali: ᬧᭂᬓᬸᬢᬢᬦ᭄) inggih punika silih tunggil kecamatan ring Kabupatén Jembrana, Provinsi Bali, Indonésia. Wawengkon kecamatan puniki linggahnyané 93,97 km².

Pamréntahan

Wawengkon administratip
Kecamatan Pekutatan madué 6 Désa miwah 4 Kelurahan, inggih punika:
 Asahduren
 Gumbrih
 Manggissari
 Medewi
 Pangyangan
 Pekutatan
 Pengragoan
 Pulukan

Pustaka

Pustaka liyane
  BPS Kabupatén Jembrana
  Prodeskel Binapemdes Kemendagri 
  Situs Resmi Kabupatén Jembrana

Kecamatan ring Kabupatén Jembrana
Peluh inggih punika toya sané medal saking angga manusané sami saking kulit utawi carmanyané. Peluh inggih punika toya sané medal riantukan rasa panas sané karasayang olih para janané.
Peluh medal saking pori-pori ring carmanyané minakadi ring gidat, cunguh, utawi angga makasami. Peluh taler medal riantukan para janané jejeh. Krama Bali ketah maosang pesu peluh matah'matah. Kruna punika mateges sang sané masuang peluh riantukan jejeh utawi takut. Peluh taler prasida medal riantukan para janané becik kawéntenan angganyané riantukan olahraga.

Pustaka

Indik Toya
Pemilu inggih punika proses ri kala makasami krama saking silih tunggil negari/wilayah milih jadma anggén ngisi  jabatan politik sané jagi ngamong jagat gumine. Pemilu kalaksanayang limang tiban acepok antuk milih wakil krama (saking rakyat). Ring pemiluné nentén Présidén manten sané jagi kapilih, wénten taler calon wakil rakyat lianan sané jagi kapilih antuk ngewakilin suara krama Indonésiané punika kabaos Déwan Perwakilan Rakyat. Sapa sira ja sané jagi kapilih patut prasida mimpin jagaté punika madasar antuk kerahayuan tur karahajengan kramané makasami.

Pustaka

Politik
Désa Pemogan (aksara Bali: ᬧᭂᬫᭀᬕᬦ᭄) inggih punika silih tunggil désa dinas sané magenah ring wewidangan Dénpasar Selatan, Kota Dénpasar, Propinsi Bali, Indonésia.

Pamréntahan 
Indik désa pakraman/adat kekepah dados tiga inggih punika: Désa Pakraman Pemogan, Désa Pakraman Kepaon, miwah Kampung Islam Kepaon. Saking désa pakraman punika kekepah malih limang banjar sakadi : Banjar Pemogan Kaja, Banjar Panti Sari, Banjar Panti Gedé, Banjar Gunung, miwah Banjar Gelogor Carik. Désa puniki madué tukad jimbar sané kawastanin Taman Pancing ring sisi kelod nampek sareng wates Kota Dénpasar miwah Kabupatén Badung. Ring Taman Pancing sadina-dina akéh anaké mancing tur wénten genah olahraga.

Désa Dinas 
Wewidangan Désa Pemogan madué lima dusun utawi banjar dinas, inggih punika:

 Dusun Pemogan Kaja
 Dusun Panti Sari
 Dusun Panti Gedé
 Dusun Gunung
 Dusun Glogor Carik
 Dusun Kajeng
 Dusun Rangkan Sari
 Dusun Sakah
 Dusun Praja Raksaka
 Dusun Taruna Bhineka
 Dusun Mekar Jaya
 Dusun Dukuh Tangkas
 Dusun Jaba Jati
 Dusun Jaba Tengah
 Dusun Kampung Islam
 Dusun Dalem Kusumasari
 Dusun Dalem

Désa Adat 
Mawit adat ring Désa Pemogan punika kagenahin olih kalih désa pakraman miwah asiki kampung, sané kakepah manados limang welas banjar adat, inggih punika:
Désa Pakraman Pemogan

 Banjar Pemogan Kaja
 Banjar Panti Sari
 Banjar Panti Gedé
 Banjar Gunung
 Banjar Glogor Carik

Désa Pakraman Kepaon

 Banjar Dalem
 Banjar Dalam Kusuma sari
 Banjar Jaba tengah
 Banjar Jaba Jati
 Banjar Dukuh Tangkas
 Banjar Taruna Bineka
 Banjar Sakah
 Banjar Rangkan Sari
 Banjar Kajeng
 Banjar Mekarjaya

Kampung Kepaon

Demograpi
Ring warsa 2016, akéh krama ring désa Pemogan kirang langkung wénten 43.998 diri, kapah antuk 21.964 lanang miwah 22.034 istri, taler tingkat sex rasionyané kirang langkung 101.

Subak
Subak ring wewidangan Désa Pemogan wantah wénten satunggal, inggih punika Subak Carik Abasan, jangkep antuk pekaséh, prajuru, awig-awig, balé subak, pura subak miwah ulunsuwi. Wewengkon ipun sané mangkin manados ékowisata.

Pustaka

Pranala jaba 
  [Pamrentahan Propinsi Bali
  BPS Propinsi Bali
  Situs Pamrentahan Kota Dénpasar
  BPS Kota Dénpasar
  Situs Resmi Désa Pemogan
cutetan: URL dados kauahin/ilang. Yening URL nenten aktip, ngiring kaapus saking lis.

Désa ring Bali
Désa ring Kota Dénpasar
Dénpasar Selatan, Dénpasar
Désa Pemuteran inggih punika désa sané megenah ring Kecamatan Gerokgak, kabupatén Buléléng, Propinsi Bali, sawatara 80 km saking Bandara Ngurah Rai, Denpasar. Désa puniki sampun kasub ring duranagara antuk awi arnawa sané becik pisan. Masyarakat, pamerintah, tur pangusaha mekemul ngutsahayang mangda awi arnawa puniki becik idup ring arnawa utawi pesisi.

Akeh toris saking duranagara rauh ring Désa Pemuteran jagi manyilem miwah snorkeling manyingakin ulam sané mawarna-warni miwah patung déwa-déwi sané katumbuhin awi arnawa sané becik pisan. Poto ring sor puniki kaambil ring Désa Pemuteran daweg bulan Septémber 2013. Daweg punika akéh pisan ulam mawarna-warni sareng ngelangi nampek ring patung déwa puniki. Sampun akéh kasayagayang hotél, vila, miwah umah ané kaséwaang buat toris mangdané nginep irika. Réstoran miwah warung makan taler akéh wénten.

Pamréntahan

Désa Dinas 
Wewidangan Désa Pemuteran madué sanga dusun utawi banjar dinas, inggih punika:
 Banjar Dinas Kembang Sari
 Banjar Dinas Loka Segara
 Banjar Dinas Palasari
 Banjar Dinas Pengumbahan
 Banjar Dinas Sari Mekar
 Banjar Dinas Sendang Lapang
 Banjar Dinas Sendang Pasir
 Banjar Dinas Sumber Wangi
 Banjar Dinas Yéh Panes

Désa Adat 
Mawit adat ring Désa Pemuteran punika kawéntenang Désa Pakraman Pemuteran, kakepahan manados kutus banjar adat, inggih punika:
 Banjar Pengumbahan
 Banjar Sendang
 Banjar Sendang Dalem
 Banjar Lapang
 Banjar Bukit Teledu
 Banjar Taman Segara
 Banjar Yéh Panes Kauh
 Banjar Yéh Panes

Démograpi 
Ring sensus warsa 2010, krama désa kirang langkung wénten 8.621 diri sané kakepah dados 4.310 lanang miwah 4.311 istri mawit rasio sex 1,00. Akeh kaluwaraga ring désa puniki 1.567.

Gegambaran

Pustaka

Pranala jaba 
  BPS Kabupaten Buléléng
  Situs Resmi Pemerintahan Kabupaten Buléléng 
  Binapemdes Kementerian Dalam Negeri 
  BPS Kecamatan Gerokgak

Désa ring Bali
Perancis inggih punika silih tunggil negari ring benoa Éropa. Negari puniki jimbarnyané 551,695 km² miwah akeh kramanyané kirang langkung 67,372,000 diri.

Pustaka
Persatuan Sepak Bola Denpasar, utawi Persédén Dénpasar, punika inggih klub sépakbola saking Kota Dénpasar, Propinsi Bali, Indonésia. Ring musim 2016, Tim niki ngmolihang jayanti ring Liga Nusantara. Tim puniki kapromosi ka Divisi Utama Liga Indonésia saking musim kompetisi warsa 2003, nanging pamuputne kadegradasi malih ka Divisi Satu Liga Indonésia ring warsa 2004 sasampun gagal ring putaran play-off. Perseden Denpasar magenah ring Stadion Ngurah Rai, Kota Dénpasar.

Prestasi 
 Liga Nusantara
 Jayanti (1): 2016
 Liga 3 Bali
 Jayanti (2): 2019, 2021

Pustaka

Cingak masih
 Bali United

Sépak bola ring Indonésia
Klub sépak bola ring Indonésia
Kecamatan Pétang (aksara Bali: ᬧᬾᬢᬂ) inggih punika kecamatan ring Kabupatén Badung, Bali, Indonésia. Kecamatan puniki kirang langkung 25 km saking ibukota Kabupatén Badung. Pusat pamrentahané ring Désa Pétang. Jimbarnyané 115,00 km². Ring warsa 2016, akeh kramanyané 29.366 diri.

Géograpi

Wates wewidangan
Kecamatan Pétang madué wates wewidangan inggih punika:

Pamréntahan

Wawengkon administratip
Kecamatan puniki gelah 7 désa inggih punika:
 Bélok
 Carangsari
 Getasan
 Pangsan
 Pelaga
 Pétang
 Sulangai

Pustaka

Suratan liyané
 BPS Kabupatén Badung
 Situs Resmi Kabupatén Badung
 Situs Resmi Kecamatan Pétang 

Kecamatan ring Kabupatén Badung
Pétang, Badung
Petani inggih punika silih tunggil geginan. Petani punika makarya ring cariké, nandur sakancan palawija tur padi-padian. Petani ketahnyané nganggén capil ring sirahnyané. Petani punika nandur padi salanturnyané padi punika kaanyi olih sekaa manyi. Sasampunné kaanyi, cariké punika katandurin palawija olih petaniné sakadi jagung, tebu, tur tabu. Ring Bali para petanine nyarengin sekaa Subak antuk mingaturin toya miwah soroh tetanduran.

Pustaka

Geginan
Peter (Pete) Montgomery Buttigieg (kaucapang: /ˈbuːtəˌdʒɛdʒ/, BU - te - jéj; lekad di South Bend, Indiana, Amérika Serikat, 19 Januari 1982) ento politikus Amérika Serikat ané taén dadi Wali Kota South Bend sekat 1 Januari 2012 nganti 2020. Dané milu kampanye pencalonan Parté Démokrat AS apang dadi calon Présidén AS di pemilu 2020.

Buttigieg tamat uli Harvard College muah Univérsitas Oxford. Uli 2009 nganti 2017 dané dadi perwira intélijén. Dané maang pangkat letnan tur taén kakirim ka Afganistan duk tiban 2014 tongos dané maang penghargaan Joing Service Commendation Medal.

Buttigieg kapilih pinaka walikota South Bend, Indiana ané ka-32. Duk tiban 2015 dané nyiar yén dané gay lantas dané kapilih buin pinaka walikota maang 80% uli total suara. Dané dadi anak gay kapertama ané dadi calon Présidén Amérika Serikat. Duk 2018 dané ngantén ajak anak muani, Chasten Glezman.

Buttigieg nguasaang basa Inggris, Spanyol, Italia, Malta, Pérsia, Prancis muah Norwegia.

Pustaka 

B
Peté inggih punika silih tunggil pepayonan kacang-kacangan sané prasida tumbuh kantos limolas méter. Giing peté marupa taru, mawentuk bunder, macarang, miwah mawarni coklat masawang barak. Daun peté kawéntenannyané marumpyuk, bongkolnyané marupa bunder, muncuknyané tajep, dawannyané kirang-langkung patpat kantos kalih dasa miliméter, lumbangnyané kalih kantos tigang miliméter, turmaning mawarni gadang. Sekar punyan peté kawéntenannyané ngrumpyuk, lepihan sekarnyané matunggilan, benang sarinnyané akéhnyané dasa, bongkol lepihan sekarnyané neket ring wadah benang sari, muncuknyané madué kahanan bancih utawi luh muani, wentuknyané gada, mawarni kuning, turmaning bongkol lepihan sekarnyané mawarni putih masawang kuning. Buah peté mawentuk polong, magantung, miwah mawarni gadang. Wiji peté kawéntenannyané tebel, pépég, miwah mawarni gadang. Peté madué akah tunggang miwah mawarni coklat. Pamekasnyané, peté madué kawigunan nedunang ténsi, ngicalang stroke, miwah ngicalang méncrét.

Pustaka 

Peté
Pisa inggih punika silih tunggil kota sané wénten ring wawengkon Italia sisi tengah. Kota punika taler nampek sareng Tukad Arno sané madué pamargin asiki majeng ring Laut Tirenia. Ring warsa 2004 akéh krama drika ngantos 89 155 diri malarapan antuk jimbarnyané 185 km². Kota punika kaloktah mawinan kawéntenan Menara Pisa.

Pustaka

Kota
Italia
Pizza inggih punika ajengan roti sané wentuknyané bunter tipis tur kapanggang nganggén oven. Ajengan punika kadagingin ulam, jangan miwah keju ring ajengnyané sadurung pizza punika kapanggang. Keju sané ketahnyané kaanggén ngaryanin pizza mawasta mozzarella. Kruna pizza mawit saking basa Italia "pizza" sané madué artos jaja utawi tart. Lelintihan indik pizza kakawitin ring Italia duk warsa 1600 nanging nénten kadagingin saus. Salanturnyané ring warsa 1800-an pizza kaicénin saus olih jadma Italia sané ngungsi ka New York, Amérika Serikat. Ring aab punika taler ring Napoli, Italia wénten pizza sané kaadungan sareng keju mozzarella pinaka cihna kobér saking negara Italia. Ajengan punika sayan nglimbak ngantos ka negara Indonésia.

Pustaka
Planét (uli basa Yunani αστήρ πλανήτης, ané tegesné "bintang ané ngumbang") ento barang astronomi ané mapiteh ngiderin bintang wiadin laadan bintang, ané jangkep gedé apang ngelahang gravitasi padidi, nanging tusing bas gedé nganti ngaé fusi termonuklir, muah ané suba ngingsahang kuub paekné ané mujung planétésimal.

Kruna "planét" ento kuna tur masambungin ajak babad, astrologi, sains, ragragan (mitologi) muah agama. Di tata suria ada planét kutus: 

1. Merkurius
2. Venus
3. Gumi
4. Mars
5. Jupiter
6. Saturnus
7. Uranus
8. Neptunus

Pustaka
Plato wiadin Platon (basa Yunani: Πλάτων) ento filosof Yunani kuna uli Athéna, sisya uli Sokratés ané paling kasub, muah guruné Aristotélés. Pagaénné ané magoba paomongan di pantarané duang anak unduk filosofi, enu genep. Filosofi Yunani Kuna muah filosofi Kauh umumné kena panglimbak ané gedé pesan uli pagaéné, enu nganti dinané ené. Plato nulis Pasuluh Sokratés, Sangkep; ditu Plato marembug semara, Protagoras, Parménidés muah Theaitétos, Negeri muah Hukum; ditu Plato ngambar negeri idamané.

Krana pagaéné, Plato ajak guruné Sokratés muah sisyanné Aristotélés, kaucap dadi silih tunggil tokoh ané paling mabuat di jagaté.

P
Poerbatjaraka inggih punika ilmuwan Jawa taler budayawan sané utamannyané sutindih ring sastra Jawa Kuno. Poerbatjaraka madué wasta inggih punika Prof. Dr. Radén Mas Ngabéhi Poerbatjaraka. Ida embas ring Surakarta, warsa 1884 tur séda ring Jakarta, warsa 1964, ri tatkala mayusa sawatara 80 warsa.

Ajin idané inggih punika sentana dalem keraton Kasunanan Surakarta sané maparab Kanjeng Radén Mas Tumenggung Purbadipura. Ajin idané silih tunggil sastrawan sané ngaryanin perjalanan-perjalanan Sunan Pakubuwana X ring wentuk tembang. Poerbatjaraka madué wastan alit inggih punika Lesya. Ida ngranjing ring HIS (Hollandsch-Indische School) salami 7 warsa. Drika ida malajah basa Melayu, basa Belanda, miwah kaweruhan sané tiosan. Ida seneng ngewacén buku utawi lontar sastra. Ritatkala ida kantun truna, ida sampun malajah ngawacén kitab-kitab Jawa Kuno sané marupa manuskrip. Ida ngamolihang kitab punika ring perpustakaan ajinnyané. Ida kayun mlajahin sastra Jawa Kuno ri tatkala kacunduk buku sané kasurat olih Prof. Dr. Hendrik Kern.

Poerbatjaraka naenin ngirim séwalapatra ka Résiden Surakarta. Santukan ida wikan ring kaweruhan, Résiden Surakarta ngicénin ida tugas ring Batavia/Jakarta warsa 1910. Irika ida makarya sareng Dinas Purbakala ring Muséum Gajah. Ritatkala punika ida ngamolihang wasta Poerbatjaraka. Wastan puniki mawit saking kruna Purba sakadi wastan ajinnyané miwah Caraka saking aksara Hanacaraka sané madué arti utusan.

Indik kulawarga, Poerbatjaraka marabian sareng B.R.A. Roosinah Poeger, tur madué pianak istri sané mawasta R.Ay.Ratna Himawati. Sasampun kemerdékaan Indonésia, ida makarya dados profésor ring Univérsitas Indonésia (Jakarta), Univérsitas Gadjah Mada (Yogyakarta) miwah Univérsitas Udayana (Dénpasar, Bali). Sawiréh sutindih ring kaweruhan, ring Dénpasar ida ngwangun Fakultas Sastra. Ring Fakultas Sastra sané mangkin mawasta Fakultas Ilmu Budaya Univérsitas Udayana, wastan ida kaanggén wastan gedung sawiréh ida berjasa ring pendidikan.

Pustaka

Pustaka lianan

Jurnal 
 

 

Sastra Jawa
Pangawi Indonésia
Pangawi Jawa
Profesor Indonésia
Guru besar Univérsitas Udayana
Alumni Univérsitas Leiden
Tokoh Jawa
Tokoh Jawa Tengah
Tokoh saking Surakarta
Penerima Bintang Mahaputera Utama
Poh inggih punika silih tunggil woh-wohan sané kaanggén dadaaran. Dagingnyané mawarna kuning kabarak-barakan misi wiji gedé di tengahnyané. Poh sané sampun nasak rasannyané manis, dados ajeng utawi jus. Poh sané nguda rasannyané masem, mrasidayang anggén rujak. Tiosan punika, poh dahat mawiguna ring Bali pinaka sarana upacara, minakadi ring banten. Kulit pohé mawarna gadang tur dagingnyané mawarna kuning utawi putih. Wénten soroh-soroh poh, minakadi poh madu, poh arum manis, poh oleg, poh gedang, miwah sané tiosan. Yéning sampun musim poh macihna kasarengin antuk kawéntenan buyung sané akéh.

Suratan 

Woh-wohan
Polandia inggih negari ring benoa Éropa. Negari puniki jimbarnyané 312,679 km² miwah akeh kramanyané kirang langkung 38,382,576 (2019) diri.

Pustaka

Polandia
Polinésia Prancis (basa Prancis: Polynésie française [pɔlinezi fʁɑ̃sɛːz]; basa Tahiti: Pōrīnetia Farāni) inggih punika pradésan Républik Prancis sané magenah ring jaban Éropa. Polinésia Prancis inggih punika kapuloan saking 118 nusa sané magenah ring Samudra Pasifik kidul. Jimbarnyané 4.167 km2. Ibukotan Polinésia Prancis inggih punika Papéété ring nusa Tahiti.

Oséania
Perancis
Poos inggih punika toya sané kawéntenannyané ring cangkem. Poos ring Bali ketah kabaos paes. Poos punika madaging eletrolit sané mawiguna pisan ring sistem metabolisme. Poos taler madaging enzim-enzim sané becik prasida maguna dados antibiotik. Beburon sakadi meong miwah kuluk sering pisan nyelékin déwékné yén matatu, punika mawinan poos prasida kaanggén nyegerang tatu.
Portugis wiadin aji resmi Républik Portugis (Basa Portugis: Portugal wiadin República Portuguesa) ento gumi mardika sané matongos di tepi kauh benoa Éropa. Ibukotané Portugis ento Lisbon. Liu kramanné Portugis 10.291.027 diri (2017) tur linggah guminé 92.212 km2.

Pustaka
Potlot inggih punika sarana sané kaanggén ri kala nyuratang kruna utawi lengkara miwah gambaran ring kertas. Yéning iraga iwang nyurat ring kertas nganggén potlot, suratan punika dados kaicalang nganggén pengapus sané malakar aji karét. Ring aab jagaté mangkin kruna potlot sampun kagentosin antuk kruna pénsil sané mawit saking basa Indonésia.

Pustaka 

 Steve Ritter. Pencils and Pencil Lead. Dimuat pula sebagai artikel di Science & Technology, What's That Stuff?. Volume 79 No 42. 15 Oktober 2001. ISSN 0009-2347
 Early Office Museum. History of the Lead Pencil
 Sedarlah!, Juli 2007, h.13-4, Watchtower Bible and Tract Society of New York, Inc.
 Awake!, July 2007, p. 13-4, Watchtower Bible and Tract Society of New York, Inc.
 Erwachet! Juli 2007, p. 13-4, Watchtower Bible and Tract Society of New York, Inc.

Cingak masih
 Penghapus
 Potlot mekanis
 Kotak potlot

Potlot
Sarana
Pragina inggih punika anak sané geginannyané ngigel. Ring basa Indonésia ketahnyané kabaos Penari. Anaké punika seneng pisan ngigel, punika mawinan ngigel punika kadadosang silih tunggil pangupa diriné. Wenten taler sané nganggén geginanné puniki kadadosang pagaén sané ngamedalang jinah, sané kaanggén ring kahuripan sadina-dina. Mawinan ring Bali punika kasub tekén budayané, punika mawinan akéh krama Baliné seneng nari tur dados pragina.

Pustaka

Geginan
Pranita Dewi () inggih punika silih tunggil pangawi basa Bali, panyurat puisi, miwah satua cutet. Ida madué makudang-kudang préstasi utamannyané ring bidang cerpén taler puisi. Makudang-kudang puisinyané sampun kamuat olih Kompas, Koran Tempo, Media Indonésia, tur sareng media masa sané tiosan.

Pustaka 

Pranita Dewi
Prasasti Blanjong (utawi Belanjong) inggih punika prasasti sané kaadegang duk warsa 914 M olih Raja Sri Kesari Warmadéwa ring labuhan Blanjong, Sanur kelod, Bali. Prasasti puniki unik wiadin kasurat anggén duang macam aksara; inggih punika aksara Pra-Nagari sané anggén basa Bali Kuno, miwah kruna Kawi sané anggén basa Sanskerta.

Prasasti Blanjong wantah prasasti pinih tua sané katemuang marupa stambha utawi pilar pinaka cihna Raja Sri Kesari Warmadewa inggil ring payudan. Malianan sareng prasasti sané lianan, sané katemuang wantah marupa tembaga sané kaicen ring désa utawi wewidangan sané marupa piagam.

Transliterasi

Wagian A (Basa Bali miwah Sansekerta Kuno, aksara Nāgarī) 
1. śākabde śara-vahni-mūrti-gaṇite māse tathā phalguṇe (sārā) - - -

2. - (rā) - (taki) nasva(kṣā) - rādhāyajihitivārovinihatyavairini - h- ṅ(s) -

3. - - (hī) - (ja)vampuraṅ [S: siṅhadvāla, D: siṅhārccala] pure(nika) - i - ya - - ta - - t -

4. - - // (śa) [S: –, D: 835] vulan phalguṇa - - - - śrī kesarī - - -

5. - - - raḥ di gurun di s(u)val dahumalahaṅ musuḥdho - ṅka - (rana) - - - (tah)di kutarā -

6. nnata - (tabhāja) - kabudhi kabudhi//

Wagian B (Basa Sansekerta, Aksara Bali Kuno) 
1. sva - - raṭapratāpamahi - (h) - - ścodayaḥ dhvastārāti tamaścayo (buga)na

2. - samārggaraṅgapriyaḥ padmoboi - (āṣa)seravirabūdhā(ś)ā - - naḥkṛtiḥ vālidvīpa -

3. - (bhayebhīrovi) - - - (bhe)ri - na(bhū)pa(śa) (śi)nā(r)ā(g)atva - -

4. [nenten kawacen]

5. [nenten kawacen]

6. [nenten kawacen]

7. [nenten kawacen]

8. - - - - (śa) - (maśaṅśuta) - - -

9. - - - - (śepra)yātandīśārssyannantāriṣṛ u- - -

10. - - // (vija)yarka(ṇḍantaraṇḍ)antā(pe) kabhājobhṛśam // yenā e

11. - - - - nbhidyā(ṣaṭa)laṅvidhāyuṅgurubhiḥ sarrundhyaśatrūnyudh(i)

12. maha - ha(dv)iparāgrevairimahibhujā(ṅ) ṣṛjutaraḥkamp- - -

Pustaka

Pranala jaba 

B
Blanjong
Puniki suratan indik lis propinsi sané wénten ring negara Indonésia. Lis puniki sané paling anyar matus dasar saking Permendagri nomor 137 Warsa 2017 miwah Permendagri Nomor 72 Warsa 2019.

Dasar hukum 
Ring Undang-Undang Dasar Negara Republik Indonesia Tahun 1945 (UUD 1945), Pasal 18 Ayat (1) kasengguh indik:

Daerah provinsi, menurut UUD 1945, merupakan daerah otonom dengan kepala pemerintahan yakni "gubernur" miwah pemegang kekuasaan legislatif daerah berupa Dewan Perwakilan Rakyat Daerah (DPRD) Provinsi. Pemerintah daerah berwewenang mengatur miwah mengurus sendiri urusan pemerintahan manut asas otonomi miwah tugas pembantuan, sareng ngjalanang otonomi seluas-­luasnya, kecuali urusan pemerintahan sane undang­-undang ditentukan dados urusan Pemerintah Pusat.

Siosan, manut UU No. 23 Warsa 2014 indik Pemerintahan Daerah, daerah provinsi, selain berstatus dados wawidangan otonom, tasih dados wawidangan administratip sane dados wawidangan kerja bagi gubernur sebagai "wakil Pemerintah Pusat" miwah wawidangan kerja bagi gubernur dalam menyelenggarakan urusan pemerintahan umum di wilayah daerah provinsi. Gubernur, dalam melaksanakan urusan pemerintahan umum masing-masing provinsi, bertanggungjawab kepada Presiden Republik Indonesia melalui Menteri Dalam Negeri Republik Indonesia.

UUD 1945 tasih ngsengguh indik Negara Indonesia mengakui miwah menghormati satuan-­satuan pemerintahan daerah yang bersifat khusus atau bersifat istimewa yang diatur dengan undang-undang.

Lis Propinsi ring Indonésia

Data Propinsi

Suratan liyané
 Propinsi ring Indonésia sepanjang masa
 Kabupatén miwah kota Indonésia
 Pembagian administratip Indonésia
 Pemekaran Daérah ring Indonésia
 Démografi Indonésia

Pustaka
Pucuk inggih punika silih tunggil soroh sekar. Sekar pucuk ketahnyané mawarna barak, nanging wénten sané mawarna putih miwah kuning. Pucuk kaanggén hiasan ring patung, sakadi patung ring arep pura. Tiosan punika, pucuk kaanggén hiasan ring udeng. Don pucuké mawarna gadang. Don pucuk dados kaanggén mambuh. Wénten pucuk sané rupannyané alit kawastanin pucuk rejuna, pucuk puniki sané kaanggén ring udeng. Makéh krama Bali sané nandur punyan sekar pucuk, anggéna hiasan ring jumah.

Suratan
Pupur inggih punika sarana sané ketahnyané kaanggén olih para istri. Ketahnyané pupur punika mawarna putih tur soklat. Krama Baliné ketahnyané ngawé pupur nganggén tepeng baas sané kaincuk tur kaalusang. Pupur mawiguna antuk ngemutihang rai tur ngawé rainé nénten kena sinar matanai sané ngawé rainé badeng. Akéh anak istri sané seneng nganggé pupur, wénten taler anak lanang sané nganggé pupur yéning wénten karya sané ageng utawi ngamiletin pacentokan. Ring aab jagaté puniki pupur akéh kawigunannyané tur wénten sané malakar saking bahan-bahan kimia.

Pustaka

Sarana
Pura Andakasa inggih punika pura sané magenah ring wewidangan Désa Angantelu, Kecamatan Manggis, Kabupatén Karangasem. Kawéntenan pura punika wantah ring sisi kelod Pulo Baliné. Manados saking konsep Padmabhuwana sané kapuja ring Pura Andakasa wantah Déwa Brahma utawi Ida Sang Hyang Tugu satmaka sang sané ngripta sakancan kahuripan ring jagaté. Manut lontar Kusumadéwa kawangun olih Mpu Kuturan utawi Mpu Raja Kerta sané taler ngaryanin konsép Kahyangan Tiga mangda sekte-sekte ring sajebag jagat Bali satate rumaket. Sané lianan, pura punika taler mapaiketan sareng Empu Sang Kulputih, brahmana sané nglaksanayang tapa brata drika sadurung ida nglanturang tirta yatra nuju Pura Besakih miwah Lempuyang. Ida taler manados pemangku agung ring Pura Besakih sané mapuspata Empu Sweta Wijaya. Piodalan ring Pura Andakasa kalaksanayang nyabran nem sasih nemonin Anggara Kliwon wuku Medangsia. Ring pura punika taler kalaksanayang ngaturang caru ring rahina Anggara ri tatkala wuku Kulantir, Prangbakat miwah Dukut.

Pustaka 

Pura